**PÁLYÁZATI FELHÍVÁS**

Dunaújváros Megyei Jogú Város Önkormányzata és Dunaújváros Felsőoktatásáért Alapítvány KEHOP-1.2.1-18-2019-00254 „Élhető éghajlatért – helyi klímastratégia és szemléletformálás Dunaújvárosban” című projekt keretében ***klímavédelmi pályázatot*** hirdet.

**1. Pályázók köre:**

Dunaújváros és környéke 16 év feletti korosztály

**2. Pályázat tárgya:**

10-20 oldalas, fotókkal, ábrákkal illusztrált pályamű beadása klímatudatosságot erősítő szemléletformálás témakörben, az éghajlat védelmét érintő, a klímaváltozás helyi szintű sajátosságának figyelembe vételével. Klímaváltozás elleni védelem megvalósítása, káros hatások elleni védelem, alkalmazkodás helyi szinten.

**3. A pályázat benyújtása**

Benyújtási határidő: 2022. 01. 31. – A határidő lejárt. Lezárult. Eredményhirdetés hamarosan. (Várhatóan 03.hónapban)

Benyújtás módja:

A pályamű digitális dokumentációját a következő e-mail címen keresztül szükséges benyújtani: [klimavedelem@dunaujvaros.hu](mailto:klimavedelem@dunaujvaros.hu)

A pályaművek beküldéséhez az alábbi információk megadása szükséges:

* a pályamű címe
* a pályázó neve
* a pályázó lakcíme
* oktatási intézményben tanulók esetén az intézmény neve

**4. Értékelés**

A pályaművek értékelése több szempontú. Az értékelést egy szakértői zsűri végzi. Az értékelés szempontjai:

* a témaválasztás eredetisége, fókusza
* az üzenet eredetisége, komplexitása
* a helyi kérdések, problémák beépítése

**5. Díjazás**

A pályázat első 3 helyezettje díjazásban részesül. Minden beérkezett pályamű értékelésre kerül, a résztvevők tárgyjutalmat kapnak.

Az átadás időpontjáról és helyszínéről a díjazottat a pályázat kiírója külön értesíti.

